Vispārējās tiesas (ceturtā palāta) 2021. gada 24. novembra spriedums –

LTTE/Padome

(lieta T‑160/19)

Kopējā ārpolitika un drošības politika – Ierobežojoši pasākumi, kas veikti terorisma apkarošanas nolūkā – Līdzekļu iesaldēšana – Personu, grupu un organizāciju saraksts, uz kurām attiecas līdzekļu un saimniecisko resursu iesaldēšana – Prasītāja vārda saglabāšana sarakstā – Lēmumu par līdzekļu iesaldēšanu faktiskais pamats – Kļūda vērtējumā – Pienākums norādīt pamatojumu – Tiesības uz aizstāvību – Tiesības uz efektīvu tiesību aizsardzību tiesā

1. Atcelšanas prasība – Fiziskas vai juridiskas personas – Locus standi – Prasība, ko cēlusi organizācija bez juridiskās personas statusa, kurai piemēro ierobežojošus pasākumus – Pieņemamība (LESD 263. panta 4. daļa; Padomes Lēmumi (KĀDP) 2019/25, (KĀDP) 2019/1341 un (KĀDP) 2020/1132; Padomes Regulas 2020/19 un 2020/1128) (skat. 57. un 59. punktu)

2. Atcelšanas prasība – Fiziskas vai juridiskas personas – Pieņemamības nosacījumi – Locus standi – Prasība, kurai ir jāvar sniegt labums prasītājam (LESD 263. pants) (skat. 68.– 70., 75. punktu)

3. Atcelšanas prasība – Fiziskas vai juridiskas personas – Tiesību akti, kas šīs personas skar tieši un individuāli – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Lēmums, ar ko pārskata minēto personu, grupu vai organizāciju sarakstu – Prasība, ko cēlusi lēmumā minētās vienības daļa – Pieņemamība (LESD 263. panta 4. daļa; Padomes Lēmumi (KĀDP) 2019/25, (KĀDP) 2019/1341 un (KĀDP) 2020/1132; Padomes Regulas 2020/19 un 2020/1128) (skat. 76.– 78., 80., 83.– 86. punktu)

4. Atcelšanas prasība – Fiziskas vai juridiskas personas – Tiesību akti, kas šīs personas skar tieši un individuāli – Īpaši ierobežojoši pasākumiem, kas vērsti pret konkrētām personām un organizācijām – Lēmums par līdzekļu iesaldēšanu – To personu celta prasība, kuras iekļautas to personu un organizāciju sarakstā, uz kurām attiecas ierobežojoši pasākumi – Vispārpiemērojami akti un individuālu lēmumu kopums – Pieņemamība (LESD 263. pants) (skat. 81. punktu)

5. Tiesvedība – Lēmums vai regula, ar ko tiesvedības laikā aizstāj apstrīdēto regulu – Jauns elements – Sākotnējo prasījumu un pamatu paplašināšana – Nosacījums – Sākotnējie prasījumi, kas vērsti pret aizstāto aktu – Neesamība – Nepieņemamība (Vispārējās tiesas Reglamenta 86. panta 1. punkts; Padomes Lēmums (KĀDP) 2020/1132; Padomes Regula 2020/19) (skat. 89.– 92., 96. punktu)

6. Tiesvedība – Prasību pieņemamība – Novērtējums, ņemot vērā situāciju prasības pieteikuma iesniegšanas brīdī – Lēmums, ar ko tiesvedības gaitā aizstāj apstrīdēto lēmumu – Sākotnējo prasījumu un pamatu pielāgošana – Iespēja, kas ir atkarīga no sākotnējā pieteikuma pieņemamības (Vispārējās tiesas Reglamenta 86. pants) (skat. 94. un 95. punktu)

7. Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Lēmums par līdzekļu iesaldēšanu – Pieņemšana vai atstāšana spēkā, pamatojoties uz valsts lēmumu par izmeklēšanas sākšanu, apsūdzību vai notiesāšanu – Iestāde, kuras kompetencē ir pieņemt minēto valsts lēmumu – Jēdziens – Administratīva iestāde – Iekļaušana – Nosacījumi (Padomes Kopējās nostājas 2001/931 1. panta 4. punkts) (skat. 112., 114.– 118. punktu)

8. Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Lēmums par līdzekļu iesaldēšanu – Pieņemšana vai atstāšana spēkā, pamatojoties uz valsts lēmumu par izmeklēšanas sākšanu, apsūdzību vai notiesāšanu – Pienākuma, lai valsts lēmums būtu pieņemts kriminālprocesā “stricto sensu”, neesamība – Nosacījumi (Padomes Direktīvas 2001/931 1. panta 4. punkts) (skat. 119. un 120. punktu)

9. Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Pienākums dalībvalstīm lojāli sadarboties ar Savienības iestādēm – Lēmums par līdzekļu iesaldēšanu – Pieņemšana vai atstāšana spēkā, pamatojoties uz valsts lēmumu par izmeklēšanas sākšanu, apsūdzību vai notiesāšanu – Pienākums norādīt pamatojumu – Piemērojamība – Valsts notiesājošs nolēmums – Pienākuma norādīt nopietnus un ticamus pierādījumus vai norādes, kas ir valsts lēmuma pamatā, neesamība (Padomes Kopējās nostājas 2001/931 1. panta 4. punkts; Padomes Lēmumi (KĀDP) 2019/25 un (KĀDP) 2019/1341) (skat. 148.– 156., 158. un 165. punktu)

10. Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Lēmums par līdzekļu iesaldēšanu – Paturēšana spēkā, pamatojoties uz valsts lēmumu par līdzekļu iesaldēšanu – Valsts lēmums, kas pats par sevi vairs neļauj secināt, ka turpina pastāvēt iesaistīšanās terora aktos risks – Padomes pienākums ņemt vērā jaunākus faktiskos apstākļus, kas pierāda minētā riska saglabāšanos (Padomes Kopējās nostājas 2001/931 1. panta 6. punkts; Padomes Lēmumi (KĀDP) 2019/25 un (KĀDP) 2019/1341) (skat. 168.– 171., 176., 177., 185.– 187., 191., 204., 208., 215.– 217., 231, 276. un 283. punktu)

11. Iestāžu akti – Pamatojums – Pienākums – Piemērojamība – Lēmums par līdzekļu iesaldēšanu, kas pieņemts attiecībā uz noteiktām personām un organizācijām, kas tiek turētas aizdomās par teroristisku darbību veikšanu – Minimālās prasības (LESD 296. panta 2. daļa; Padomes Lēmumi (KĀDP) 2019/25 un (KĀDP) 2019/1341) (skat. 173., 194.– 199., 273.– 275. un 277. punktu)

12. Eiropas Savienība – Iestāžu aktu tiesiskuma pārbaude tiesā – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Lēmums par līdzekļu iesaldēšanu – Paturēšana spēkā, pamatojoties uz kompetentas iestādes pieņemtu valsts lēmumu – Pārbaudes apjoms – Pārbaude, kas aptver visus konstatētos apstākļus, lai pierādītu, ka turpina pastāvēt iesaistīšanās terora aktos risks – Apstākļi, no kuriem ne visi izriet no valsts lēmuma, ko ir pieņēmusi valsts kompetentā iestāde – Ietekmes neesamība (LESD 296. pants; Padomes Lēmumi (KĀDP) 2019/25 un (KĀDP) 2019/1341) (skat. 174. un 175. punktu)

13. Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Līdzekļu iesaldēšana – Regula Nr. 2580/2001 – Piemērošanas joma – Bruņots konflikts starptautisko humanitāro tiesību izpratnē – Iekļaušana (Padomes Kopējā nostāja (KĀDP) 2016/931; Padomes Regula Nr. 2580/2001) (skat. 294. un 295. punktu)

14. Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Līdzekļu iesaldēšana – Piemērošanas joma – Pašnoteikšanās princips – Atšķirība starp mērķiem, kas raksturīgi pašnoteikšanās tiesību īstenošanai, un rīcību, kas vērsta uz to sasniegšanu (Padomes Kopējās nostājas 2001/931 5.–7. apsvērums un 1. panta 3. punkta 1. daļas i)–iii) punkts; Padomes Regulas Nr. 2580/2001 3., 5. un 6. apsvērums) (skat. 296. – 300. punktu)

15. Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Terora aktos iesaistītas organizācijas līdzekļu iesaldēšana – Tiesību uz īpašumu, vārda brīvības un tiesību pulcēties ierobežojumi – Samērīguma principa pārkāpums – Neesamība (Padomes Kopējās nostājas 2001/931 1. panta 6. punkts; Padomes Lēmumi (KĀDP) 2019/25 un (KĀDP) 2019/1341; Padomes Regulas Nr. 2580/2001 5. un 6. pants) (skat. 311. – 319. punktu)

16. Eiropas Savienības tiesības – Principi – Tiesības uz aizstāvību – Tiesības uz efektīvu tiesību aizsardzību tiesā – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Lēmums par līdzekļu iesaldēšanu – Pienākums paziņot pārkāpumu pamatojošus pierādījumus – Piemērojamība (Padomes Lēmumi (KĀDP) 2019/25 un (KĀDP) 2019/1341; Regulas Nr. 2580/2001 2. panta 3. punkts) (skat. 352.– 355., 357., 358., 360.– 366. punktu)

17. Eiropas Savienības tiesības – Principi – Tiesības uz aizstāvību – Tiesības uz efektīvu tiesību aizsardzību tiesā – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Lēmums par līdzekļu iesaldēšanu – Tiesības piekļūt dokumentiem – Tiesības, kas pakārtotas šādam pieteikumam Padomei – Pārkāpuma neesamība (Padomes Kopējā nostāja 2001/931; Padomes Lēmumi (KĀDP) 2019/25 un (KĀDP) 2019/1341) (skat. 367.– 371. un 380. punktu)

Priekšmets

Prasība, kas ir pamatota ar LESD 263. pantu un ar ko tiek lūgts atcelt, pirmkārt, Padomes Lēmumu (KĀDP) 2019/25 (2019. gada 8. janvāris), ar ko groza un atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2018/1084 (OV 2019, L 6, 6. lpp.), otrkārt, Padomes Lēmumu (KĀDP) 2019/1341 (2019. gada 8. augusts), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2019/25 (OV 2019, L 209, 15. lpp.), treškārt, Padomes Īstenošanas regulu (ES) 2020/19 (2020. gada 13. janvāris), ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar ko atceļ Īstenošanas regulu (ES) 2019/1337 (OV 2020, L 8 I, 1. lpp.), un, ceturtkārt, Padomes Īstenošanas regulu (ES) 2020/1128 (2020. gada 30. jūlijs), ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar ko atceļ Īstenošanas regulu (ES) 2020/19 (OV 2020, L 247, 1. lpp.), un Padomes Lēmumu (KĀDP) 2020/1132 (2020. gada 30. jūlijs), ar ko atjaunina to personu, grupu un organizāciju sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2020/20 (OV 2020, L 247, 18. lpp.).

Rezolutīvā daļa

1) Prasību noraidīt.

2) Liberation Tigers of Tamil Eelam (LTTE) Eiropas politiskā apakšnodaļa sedz savus, kā arī atlīdzina Eiropas Savienības Padomes tiesāšanās izdevumus.